Kinek mi a fődolog?

Zsid. 8,1-2.

I. Értékrend válság

1. A bűn eredményeként az embereknek nemcsak a lelki életük romlott meg, hanem a szellemi világuk, az értelmük is.

– Ennek a torzulásnak az eredményeként veszítenek el nagyon sok lelki és szellemi értéket, és cserélnek fel értékeket életükben.

– Rendkivüli módon meghatározza az emberek életét és a jellemét is az, hogy mit tekintenek fődolognak saját maguk és mások számára.

– Bizonyos vonatkozásban minden ember önmagáról ad egy képet azáltal, ha elmondja, hogy ő mit tekint fődolognak az életében.

2. Nagyon sokszínű az emberek értékrendje a fődolog vonatkozásában.

– A legtöbb ember számára a szórakozás, a könnyű élet áll a középpontban, csak az a fontos, hogy erre megfelelő idő és pénz jusson.

– Mások az egzisztenciájukat, az érvényesülést, a karriert, a meggazdagodást tekintik életük legfőbb dolgának.

– Ezek az emberek mindig versenypályán vannak, mert újabb és újabb célokat tűznek ki maguk elé.

– Vannak, akik egyszerűen csak a munka szerelmesei, esetleg már a rabszolgái.

– Elég sok ember él függőségben a környezetétől, minden tettüket az határozza meg, hogy mit mondanak az emberek.

– Nagyon kevés emberről mondható el az, hogy az Istennel való kapcsolatát tekinti a legfontosabbnak, és ezért minden egyebet kész ennek alárendelni.

– Természetesen nem az előzőek iránti igény jelenti a problémát, hanem csak az, ha azok állnak a főhelyen és az Istennel való kapcsolatot akadályozzák.

3. Az Istentől adott evangélium egyik fontos célja az, hogy helyre állítsa bennünk a megfelelő értékrendet.

– Isten azt szeretné, ha nem veszítenénk el a legfontosabbat, és ne cserélnénk fel az általa adott értékrendet.

– Már az Édenben is ezt próbálta helyreállítani az ősevangélium üzenetének ismertetése által.

– Mintha azt mondta volna az első emberpárnak:

– A fődolog az, hogy megoldást találtam a helyzetetekre.

– A fődolog az, hogy van Megváltó, aki kész átvállalni helyettetek a bűn kárhoztató következményét.

– Eredményt azonban csak akkor hoz ez a fődolog, ha az ember is a legfőbb dolognak tekinti az Isten által biztosított megoldást.

4. Az egész ószövetségi idő alatt az Isten azt hangoztatta, hogy a legfőbb dolog annak felismerése és elfogadása, hogy van Megváltó és van megváltás.

– Ezért minden Istentől rendelt üzenet és rendelkezés ezt a legfőbb dolgot volt hívatott hirdetni és bemutatni.

– Az áldozati rendtartással kapcsolatosan minden esemény, személy és tárgy erre mutatott előre.

– Izráel ünnepei is árnyékképei voltak a bekövetkező dolgoknak, amelynek középpontjában a Messiás és szolgálata áll.

II. A mi nagy Főpapunk

1. A Megváltó áldozati halálának beteljesülése után viszont egy újabb dolgot állít Isten az evangélium üzenetének középpontjába.

– Ettől kezdve már nemcsak a Golgotán történt események képezik a fődolgot.

– Sokkal inkább az a munka, amit a feltámadott Megváltó végez fent a Mennyben.

2. Pál apostol fődolognak tekinti azt, hogy nekünk nem akármilyen főpapunk van, mert Ő egy különleges és kiváltságos helyzetet képes teremteni számunkra.

– Ezt a tényt nem szabad úgy kezelnünk, mint egy tanítást és ismeretet a többi között.

– Pál apostol itt az Újszövetség evangéliumában az egyik legfőbb dolognak tekinti, az evangélium legfontosabb részének.

– Ha ez a főpap csak egy hozzánk hasonló ember lenne, akkor nem kellene ilyen kiemelt módon foglalkoznunk Vele és a szolgálatával.

– Nekünk azonban olyan főpapunk van, aki az örökkévaló Istenség egyik tagja, és ez a tény nagyobb lehetőséget biztosít számára a közbenjárás munkájában.

– A földi szolgálat főpapjait ugyanis egy vastag függöny választotta el attól a helytől, ahol Isten jelenlétének dicsősége nyilatkozott meg.

– A mi Főpapunk viszont úgy képviselheti az ügyünket, hogy szolgálatának végzése közben oda ülhet a mennyei Felség királyi székének jobbjára, és közvetlenül mondhatja el Atyjának rólunk mindazt, amit csak szeretne.

3. Pál apostol azonban még tovább fokozza annak elemzését, hogy miért tekinthető a legfőbb dolognak Jézus főpapi szolgálata.

– Az isteni mivolta mellett Ő teljesen emberré is lett azért, hogy biztosak legyünk abban, hogy meg tud érteni bennünket, és együtt tud érezni velünk.  Zsid. 4,15.
– Emberi természetének megőrzése által üzeni nekünk a közbenjáró Főpapunk, hogy Ő hűséges képviselője a mi ügyünknek.

4. Ugyanakkor az Atya is szeretné kifejezni felénk együttérzését, és szeretne biztosítani bennünket szeretetéről.

– Ezért mindenek előtt azt mondja el, hogy Ő „nem ítél senkit, az ítéletet egészen a Fiúnak adta”.  Ján. 5,22.
– Jézus közbenjáró szolgálatára tehát ne úgy tekintsünk, mintha ezzel Őt kellene megbékéltetni, és az emberi család iránti szeretetre hangolni.

– Ő „úgy szerette a világot, hogy az egyszülött Fiát adta”.

– Ő tehát már akkor is szeretett bennünket, amikor mi még ellenségei voltunk.

– Rendkívül megható az evangélium üzenetének az a része, hogy Jézus nem Istenként, hanem emberként ítélkezik felettünk.

– „És hatalmat ada néki az ítélet-tételre is, mivelhogy embernek fia.”  Ján. 5,27.
– „Krisztus emberi természetet vett magára, hogy bíránk lehessen.” 9T. 185,2.
– Isten tehát minden lehetséges módon szeretne biztosítani bennünket szeretetéről, hogy ne féljünk hozzá fordulni és rábízni magunkat.

– „Járuljunk azért bizodalommal a kegyelem királyi székéhez, hogy irgalmasságot nyerjünk és kegyelmet találjunk, alkalmas időben való segítségül.”   Zsid. 4,16.
III. Útnyitó Főpapunk

1. Az a tény, hogy Jézus emberfiaként ment fel a Mennybe főpapi szolgálatának végzésére, egy újabb titkot tár fel a megváltás tervéből.

– Pál azt mondja, hogy Jézus mint emberfia „beljebb hatolt a kárpitnál, ahová útnyitóul ment be érettünk”.   Zsid. 6,19-20.
– Az elbukott ember ugyanis elveszítette azt a jogát, hogy Istennel közvetlenül érintkezzen.

– Az Isten dicsősége megemésztő tűz lenne a bűnös ember számára.

– Az elbukott angyalokhoz hasonlóan végleg elveszítették az Isten közelében való tartózkodás jogát, ezért még „az ő helyük sem találtaték többé a Mennyben”.   Jel. 12,8.
– A bűnössé vált ember nem élhetett többé közösségben az el nem bukott lényekkel.

– Jézus azonban mennybemenetele által utat nyitott az Istentől elszakadt emberi család számára. 

– Megnyitotta előttünk azt az ajtót, amely a bűn miatt bezáródott előttünk.

– Ilyen háttér mellett jobban meg tudjuk érteni a 24. zsoltár üzenetét is.  Zsolt. 24,4.
– Az angyaloknak ugyan a dicsőség királya volt Jézus ekkor is, de Ő emberfiaként vonult be ekkor a Mennybe.

2. Jézus útnyitó szolgálata az örök élet lehetőségén túl azt is jelenti tehát, hogy újra helyet készít az emberi családnak az el nem bukott lények között.

– Ezért mondta Jézus mennyei küldetésével kapcsolatban a következőket: Ján. 14,1-2.
– „Ne nyugtalankodjék a ti szívetek, higgyetek Istenben és higgyetek én bennem.”
– „Elmegyek, hogy helyet készítsek néktek.”
– Ez az ígéret nemcsak arra vonatkozik, hogy Jézus lakóházakat fog építeni nekünk, hogy az ezer év ideje alatt legyen hol lakjunk a Mennyben.

– Sokkal inkább arra vonatkozik ez az ígéret, hogy főpapi szolgálata által az elveszített helyünket állítja helyre az el nem bukott lények között.

– Ahogy a mindennapi életben használjuk azt a kifejezést, hogy 'semmi helye sincs közöttünk', akként használja a Biblia is.

– Jézusnak tehát ezt az eljátszott helyünket kell visszaállítani a főpapi szolgálata által.

3. Mivel az ember képtelen arra, hogy visszaszerezze elveszített helyét a szent lények között, ezért bátorít Jézus úgy, hogy „higgyetek Istenben és higgyetek én bennem”.

– A főpapi szolgálattal kapcsolatos látványos bűnrendezési eljárásra és vizsgáló ítéletre nem Istennek van szüksége, hanem a Menny lakóinak.

– Isten ebben az eljárásában szeretné felfedni a mennyei lények előtt azt, hogy az elveszett ember méltó arra, hogy visszafogadják újra maguk közé.

– Kétféle módon éri el ezt Jézus:

– Egyrészt rámutat követőinek bűnbánatára és megtérésére.

– Felfedi, hogy az újjászületés után a bűn cselekvésében már nem volt benne az akaratuk, annak ellenére sem, hogy esetenként még erőtlennek bizonyultak.

– Másrészt viszont saját igazságának adományozása által olyan jogi helyzetet teremt a megváltottak részére, mintha sohasem vétkeztek volna.    Jel. 19,8.
4. Jézus útnyitásának azonban van még egy harmadik dimenziója is, ezért mondja Pál azt, hogy a Főpapunk „beljebb hatolt a kárpitnál” is, és itt ült le „a mennyei Felség királyi székének jobbjára”.

– Ezzel a lépésével Jézus olyan utat nyitott meg előttünk, amin csak a megváltott ember követheti Őt.

– Ha nem következik be az ember bukása, ha nem történik meg a Golgota áldozata, akkor az emberi család egyetlen lépést sem tehetett volna ezen az úton.

– A megváltás azonban lehetővé tette, hogy az ember bensőségesebb kapcsolatba kerüljön Istennel, mintha sohasem bukott volna el.

– Ellen White két pontban összegzi a megváltás művének ezt a különleges eseményét.

– „Az Üdvözítő felvette emberi természetünket, s ezzel olyan kötelékkel fűzte magát az emberiséghez, amit nem lehet többé széttépni. Örökre magához kötözött minket.”   (Jéz. Él. 17,1.)

– „Fiának személyében Isten örökbe fogadta az emberi természetet, és a legmagasabbra, a Mennybe helyezte. Az 'embernek Fia' az, akivel megosztja a világmindenség trónját.”  (Jéz. Él. 17,1.)
5. Pál apostol méltán mondja azt, hogy „nagy a kegyességnek eme titka”.    I. Tim. 3,16.
– Szinte felfoghatatlan, hogy milyen magasságba emel fel bennünket a mi Megváltónk.

– Elveszett állapotunkból az Isten legközvetlenebb családjának válunk a tagjaivá.

– Isten annyira komolyan gondolja ezt, hogy még az Atya is otthagyja a Mennyet, és uralkodásának központját áthelyezi a Földre, csakhogy az emberi család között lehessen, az Ő fiai között.

– Annak érdekében, hogy ez megtörténhessen, Jézus most végzi megváltói szolgálatának utolsó feladatát.

– Most dől el minden ember sorsa életre vagy halálra.

– Ezért mondja Pál azt, hogy a mi legfőbb dolgunknak azt kell tekintenünk, hogy van egy Főpapunk, aki közbenjár érettünk, és ez a Főpap a mi barátunknak vallja magát, miközben az Istenség egyik személye is.

6. Jézusnak ez a felbecsülhetetlen cselekedete bennünket is cselekvésre kell hogy kötelezzen.   Zsid. 10,19-22.
– Ezen az úton nem lehet Jézust követni bárhogy és bármilyen állapotban.

– „Járuljunk Hozzá igaz szívvel, hitnek teljességével, mint akiknek szívük tiszta a gonosz lelkiismerettől.”  
